اوليه مستيک
جک دسبوت تنتڠ سوتوڠ كوريتا، لازيمڽ كيت ممبايڠكن هيدوڤن لاءوت اين بركڤالا ‘بوتق’ دڠن دوا بيجي مات ڤد ڤرموكاءن ترسبوت
نامون، تاهوكه اندا ترداڤت سجنيس سوتوڠ يڠ ممڤوڽاءي تليڠا؟ يا، سوتوڠ كوريتا اين انتارا سڤيسيس يڠ اونيک كران ممڤوڽاءي تليڠا
منوروت سومبر اکواريوم اوف ذي ڤاسيفيک، سوتوڠ سڤيسيس اين دكنلي سباڬاي ‘دومبو اوکتوڤس’ اتاو نام ساءينتيفيكڽ ‘ڬريمڤوتيوتيس’. اي هيدوڤ ڤد كدالمن 4،000 ميتر دباوه لاءوت منجاديكن سوتوڠ اين اڬق سوكر اونتوق دتموءي. ڤراءيرن لاءوت دالم سڤرتي دنيوزيلند، اوستراليا، کاليفورنيا دان ڤاڤوا انتارا يڠ منجادي هابيتت سڤيسيس سوتوڠ دومبو
نام سوتوڠ كوريتا دومبو ميريڤ دڠن واتق انيماسي ‘دومبو، ذي فلاييڠ ايليفن’. دفهمكن، نام سوتوڠ اين دأمبيل برداسركن بنتوق تليڠا يڠ سأكن سام دڠن كارکتر واتق انيماسي ترسبوت
مناريقڽ، سوتوڠ كوريتا اين مميليقي بنتوق يڠ لبيه چوميل سڤرتي لوچيڠ، بربيذا دڠن كباڽقکن سوتوڠ لاءين. اي ممڤوڽاءي لاڤن لڠن دان بنتوقڽ تيدق بڬيتو ڤنجڠ. كسموا بهاڬين ايت دهوبوڠكن دڠن لاڤيسن كوليت نيڤيس سڤرتي سايڤ. اڤابيلا اي مڠمبڠ، فيڬوراڽ كليهاتن سڤرتي ڤايوڠ
سوتوڠ اين وجود دالم تيݢ ورنا ياءيت اورين، ميره دان هيجاو. ڤون بڬيتو، ستياڤ سوتوڠ هاڽ ممڤوڽاءي ساتو تون ورنا ڤد بادن. ورنا ڤد فيزيكل سوتوڠ بوليه براوبه مڠيكوت كأداءن ڤرسكيترن يڠ توروت برفوڠسي سباڬاي تيكنيک ڤڽامرن
فيڬوراڽ لبيه مناريق دڠن كوجودن دوا بنتوق ‘تليڠا’ ڤد بهاڬين كڤالا. سبنرڽ، ‘تليڠا’ اين برڤرانن سباڬاي سيريڤ يڠ ممبنتو سوتوڠ اين اونتوق برڬرق. ستياڤ كالي اي برنڠ، ڬرقن برايون دري ‘تليڠاڽ’ توروت جلس كليهاتن
سلاءين مڠڬوناكن تليڠا سباڬاي سيريڤ اونتوق برنڠ، ترداڤت تيݢ مود لاءين يڠ دڬوناكن اونتوق برڬرق. قاعده ترسبوت اداله مرڠكق، مڠمبڠ سڤرتي ڤايوڠ دان ملونچور. درڤد كأمڤت-امڤت چارا بركناءن، ڤرڬرقن يڠ دبنتو اوليه تليڠا مروڤاكن تيكنيک ڤاليڠ ڤرلاهن. كسموا قاعده اين بوليه دلاكوكن سچارا سرنتق اتاو براسيڠن
ڤورات ساءيز سأيكور سوتوڠ كوريتا دومبو اين براوكورن 20 هيڠݢ 30 سينتيميتر ڤنجڠ. ماناكالا برتڽ تيدق داڤت دتنتوكن سچارا ترڤرينچي. باڬايماناڤون، ساءيز ڤاليڠ بسر ڤرنه دريكودكن اداله سبرت همڤير انم كيلوڬرم دڠن ڤنجڠ 1.8 ميتر
سباڬاي حيوان يڠ برهابيتت دداسر لاءوت، سومبرڽ جوݢ اداله برداسركن كأداءن دسكليليڠ. چاچيڠ، كروستاسي دان بيۏالۏيا اداله ماكننڽ
سڤيسيس سوتوڠ اين تيدق مڠوڽه ماكننڽ، ماله اي جوݢ تيدق ممڤوڽاءي ڬيڬي. سام سڤرتي كباڽقن سوتوڠ، اي مڠڬوناكن تنتيکل اونتوق منڠكڤ سبلوم ممبالوت بيناتڠ بوروانڽ. ستله ايت، اي اكن منجروت مڠسا دان منلن كسلوروهن مڠساڽ ايت
دري سودوت ڤمبياقن، سڤيسيس اين تيدق ممڤوڽاءي موسيم ترتنتو اونتوق ممبياق كران كممڤوان سوتوڠ بتينا يڠ مڠحاصيلكن تلور سڤنجڠ تاهون
جومله سبنر سڤيسيس سوتوڠ اين ماسيه تيدق داڤت دتنتوكن دڠن جلس. انتارا بيلڠن يڠ دسبوت اداله 13، 15، 17، 20، 37 دان باڽق لاڬي. ڤورات جڠک حيات سڤيسيس
سوتوڠ اين اداله سكيتر تيݢ هيڠݢ ليم تاهون
bjn_Arab bjn_Arab ace_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab